9.4.2008 Den Europæiske Unions Tidende L 97/85 RÅDETS FORORDNING (EF) Nr. 301/2008 af 17. marts 2008 om tilpasning af bilag I til forordning (EF) nr. 882/2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyre- velfærdsbestemmelserne overholdes (EØS-relevant tekst) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til tiltrædelsesakten af 2003, særlig artikel 57, stk. 2, under henvisning til forslag fra Kommissionen, og ud fra følgende betragtninger: (1) Ved Europa-Parlamentets og Rådets forordning (EF) nr. 882/2004 (!) er der fastsat harmoniserede rammer med generelle bestemmelser for tilrettelæggelsen af offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevel- færdsbestemmelserne overholdes. (2) — Det er nødvendigt som følge af tiltrædelsen i 2004 af nye medlemsstater at fuldende den i bilag I til forordning (EF) nr. 882/2004 nævnte liste over områder, således at alle medlemsstater er opført på denne liste. (3) — Forordning (EF) nr. 882/2004 bør derfor ændres i overens- stemmelse hermed — UDSTEDT FØLGENDE FORORDNING: Artikel 1 Bilag I til forordning (EF) nr. 882/2004 erstattes af teksten i bila- get til nærværende forordning. Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Den anvendes fra den 1. maj 2004 for så vidt angår Den Tjekki- ske Republik, Estland, Cypern, Letland, Litauen, Ungarn, Malta, Polen, Slovenien og Slovakiet. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. marts 2008. (1) EUT L 165 af 30.4.2004, s. 1. Berigtiget i EUT L 191 af 28.5.2004, s. 1. Senest ændret ved Kommissionens forordning (EF) nr. 180/2008 (EUT L 56 af 29.2.2008, s. 4). På Rådets vegne I. JARC Formand